Борис Младенов-Young
Да можех пак да се родя, тогава…

chitanka.info

Да можех пак да се родя, тогава

овчар бих станал горе на Пирин,

далеч от светска суета и врява —

без радио, без книги, без бензин…

И вместо кола, швепс и лимонада

ще пия бистра изворна вода,

ще свиря със кавала на прохлада,

в спокойствие овцете ще паса.

Ще се спася от музиките диви,

на славея ще слушам песента,

край мене ще танцуват самодиви,

косите си обкичили с цветя.

И сто години върнал се назад,

ще се простя с тоз луд, модерен свят!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.